Kokk

pisi|Kalmaari küpsetamine Gilroy küüslaugufestivalil Kalifornias 2011. aastal
Kokk on inimene, kelle ametiks on toiduvalmistamine.

Tõenäoliselt on toitlustus- ja teenindusettevõtete köökides tööl rohkem kui üks kokk ja köögimeeskonda võivad kuuluda (vastavalt köögi suurusele ja spetsifikatsioonile) ka liinikokk, kastmekokk, kalakokk, grillkokk, vegankokk, pastakokk, garde manger, lihakokk, pagar jne.

Koka eriala kutsestandardid EV-s

EV Kutsestandardi:04-05052022-2.3/10k kohaselt saab koka kutseõpet omandada Eestis järgmistes õppeasutustes: 

Haapsalu Kutsehariduskeskuses, Ida-Virumaa Kutsehariduskeskuses, Järvamaa Kutsehariduskeskuses,Kehtna Kutsehariduskeskuses, 	Kuressaare Ametikoolis, Olustvere Teenindus- ja Maamajanduskoolis,	Rakvere Ametikoolis, Tallinna Teeninduskoolis, Tartu Rakenduslik Kolledžis, Valgamaa Kutseõppekeskuses, Vana-Vigala Tehnika- ja Teeninduskoolis, Viljandi Kutseõppekeskuses.	

Viienda taseme kutseõpet vanemkoka kutsetaseme saamiseks annavad Haapsalu, Ida-Virumaa, Kehtna, Võrumaa kutsehariduskeskused, Olustvere Teenindus- ja Maamajanduskool, Tartu Rakenduslik Kolledž, Tallinna Teeninduskool, Valgamaa Kutseõppekeskus.

Eestis annab toitlustusteeninduse kutseala kutseid välja Eesti Peakokkade Ühendus.

Eesti toitlustusteeninduse kutsestandardid:
 Köögiabiline, tase 2. Tööülesanded: abistab kokka toitude valmistamisel, käitleb toiduaineid, teeb puhastus-ja koristustöid, töötab meeskonnas juhendamisel.
 Abikokk, tase 3. Tööülesanded: abistab kokka toitude valmistamisel ja serveerimisel, käitleb toiduaineid. Abikokk eeltöötleb toiduaineid, külmtöötleb köögivilju, valmistab vastavalt juhendile köögivilja-, teravilja- ja pastalisandeid ning -toite. Ta teeb puhastus- ja koristustöid, töötab meeskonnas juhendamisel.
 Kokk, tase 4. Kokk käitleb toiduaineid, kasutades mitmesuguseid külm- ja kuumtöötlemise võtteid ning valmistab ja serveerib toite juhendi järgi. Kokk valmistab toitu vastavalt klientide vajadustele ja soovidele.
 Vanemkokk, tase 5. Vanemkokk juhib tootmisprotsessi toitlustusteenust pakkuvas ettevõttes. Ta koostab menüüsid ja arendab tooteid. Vanemkokk valmistab toite, kasutades nii tavapäraseid, uuenduslikke kui keerukaid tehnoloogiaid vastavalt klientide vajadustele ja soovidele. Vanemkokk võib spetsialiseeruda suurköögi- või restoranitööle.Kutsekoda. Toitlustus- ja majutusteeninduse kutseala kutsed.

Koka töö kirjeldus kutsestandardis

Eesti Vabariigis on koka Kutsestandardi tähiseks:04-05052022-2.3/10k ja 
kutsetegevuse valdkonnaks teenindus.

Kokk käitleb toiduaineid, kasutades selleks mitmesuguseid külm- ja kuumtöötlemise võtteid ning valmistab ja serveerib toite juhendi järgi. Kokk käitleb toiduaineid säästlikult, valmistab toitu vastavalt ettevõtte kontseptsioonile ja klientide vajadustele ja soovidele, järgib ettevõtte enesekontrolliplaani.

Koka töö kohustuslikud kompetentsid on toitude valmistamine, menüü koostamine, kaupade käsitlemine, puhastamine ja koristamine ning teenindamine.

Kokandusvõistlused

Bocuse d'Or on ülemaailmne kokandusvõistlus, seda on nimetatud ka kokkade maailmameistrivõistluseks. 

Võistluse Bocuse d’Or asutas 1987. aastal Prantsuse legendaarne kokk Paul Bocuse. Sarnaselt olümpiale võisteldakse ka Bocuse d’Oril kolme värvi auhindade nimel – kuld, hõbe ja pronks.

Bocuse d'Or toimub kahe päeva jooksul jaanuari lõpus Prantsusmaal Lyonis SIRHA rahvusvahelisel hotelli-, toitlustus- ja toidukaubanduse näitusel ning on üks maailma prestiižsemaid kokandusvõistlusi.To Be the Real Top Chef. Stukin Stacie, Time. vaadatud 14.08.2022. 

Kontinentaalsed voorud toimuvad igal aastal eri riikides. 2009. aastal pääses esimese Eesti kokana Bocuse d'Orile restorani Egoist peakokk Vladislav Djatšuk, kes saavutas 15. koha. Cru peakokk Dmitri Haljukov pääses finaali 2015. aastal.

2020. aasta Euroopa valikvooru võistlused toimusid Tallinnas Bocuse d'Or Eesti presidendi Dmitri Demjanovi eestvedamisel. Eesti esindaja Artur Kazaritski saavutas 7. koha ja pääses finaalvõistlusele. Finaalis tegi Kazaritski Eesti kokanduse ajalugu, saavutades 22 riigi kokkade hulgas kõrge 7. koha. Artur Kazaritski on Kopenhaageni restorani Geranium tegevpeakokk.Artur Kazaritski tegi Bocuse d'Oril Eesti ajaloo parima tulemuse. err.ee, 28.09.2021, Vaadatud 14.08.2022.

Auhinna laureaadid

pisi|right|Geir Skeie, Bocuse d'Or Euroopa 2008 ja Bocuse d'Ori 2009 võitja
AastaBocuse d'OrBocuse d'Or hõbeBocuse d'Or pronks1987    Jacky Freon  Michel Addons  Hans Haas1989  Léa Linster  Pierre Paulus  William Wai1991  Michel Roth  Lars Erik Underthun    Gert Jan Raven1993  Bent Stiansen  Jens Peter Kolbeck  Guy Van Cauteren1995  Régis Marcon  Melker Andersson  Patrick Jaros1997  Matthias Dahlgren  Roland Debuyst  Odd Ivar Solvold1999  Terje Ness  Yannick Alleno  Ferdy Debecker2001  François Adamski  Henrik Norström  Hákon Már Örvarsson  2003  Charles Tjessem  Frank Putelat  Claus Weitbrecht2005  Serge Vieira  Tom Victor Gausdal  Rasmus Kofoed2007  Fabrice Desvignes  Rasmus Kofoed  Frank Giovannini2009  Geir Skeie   Jonas Lundgren  Philippe Mille2011  Rasmus Kofoed  Tommy Myllymäki  Gunnar Hvarnes2013  Thibaut Ruggeri   Jeppe Foldager  Noriyuki Hamada2015  Ørjan Johannessen  Philip Tessier  Tommy Myllymäki2017 Mathew Peters Christopher William Davidsen Viktor Örn Andrésson 2019 Kenneth Toft-Hansen Sebastian Gibrand Christian André Pettersen2021 Davy Tissot Ronni Vexøe Mortensen Christian André Pettersen2023 Brian Mark Hansen Filip August Bendi Bence Dalnoki

IKA maailma kulinaariaolümpia on Saksamaal iga nelja aasta tagant toimuv suurim kulinaariaüritus maailmas. Rahvusvahelise kokakunstivõistlusega, mida nimetatakse ka kulinaariaolümpiaks, samal ajal viiakse läbi ka kokandusmess. 2016. aastal toimus see Erfurdis.
Viited

Vaata ka
 Eesti kokkade loend
 välismaa kokkade loend
 kokandus
 gastronoomia

Välislingid
Haridus- ja teadusminister määrus, Majutuse ja toitlustuse erialade riiklik õppekava 
Kutsestandard. Kokk, tase 4
Kokandusvõistlused
Bocuse d'Or
Kristel Kossar, Tallinncity.ee, Suur galerii: vaata, kuidas valmistub Eesti kokkade olümpiaks! , 17. jaanuar 2015
Kristel Kossar, Tallinncity.ee, OTSE: vaata Eesti esinemist kokkade olümpial! , 27. jaanuar 2015
Kristel Kossar, Tallinncity.ee, Bocuse d'Or: Haljukov pürib kümne parema hulka , 28. jaanuar 2015
IKA Culinary Olympics ehk IKA Maailma Kulinaaria Olümpia
Eesti Kokkade Meeskond // IKA maailma kulinaaria olümpia
Mari Skuin, Eesti võistkond naaseb kokkade olümpialt hõbeda ja pronksiga, 06.02.2024 
Kersti Eero, EDUKAS AVAPAUK: Eesti kokkade võistkond naasis olümpialt hõbeda ja pronksiga, 8. veebruar 2024, õhtuleht.ee
Baltic Culinary Star Cup
"Eesti kokad võitsid konkursi "Baltic Culinary Star Cup 2015"", Õhtuleht.ee, 4. aprill 2015


Kategooria:Ametid